CELEX: 62017CN0486
Language: bg
Date: 2017-11-06 00:00:00
Title: Дело C-486/17: Преюдициално запитване от Tribunale Amministrativo Regionale per la Basilicata (Италия), постъпило на 10 август 2017 г. — Olympus Italia Srl/Istituto di Ricovero e Cura a Carattere Scientifico — Centro di Riferimento Oncologico della Basilicata di Rionero in Vulture (I.R.C.C.S. CROB)

6.11.2017   
            
            
               BG
            
            
               Официален вестник на Европейския съюз
            
            
               C 374/16
            
         Преюдициално запитване от Tribunale Amministrativo Regionale per la Basilicata (Италия), постъпило на 10 август 2017 г. — Olympus Italia Srl/Istituto di Ricovero e Cura a Carattere Scientifico — Centro di Riferimento Oncologico della Basilicata di Rionero in Vulture (I.R.C.C.S. CROB)
   (Дело C-486/17)
   (2017/C 374/22)
   Език на производството: италиански
   
      Запитваща юрисдикция
   
   Tribunale Amministrativo Regionale per la Basilicata
   
      Страни в главното производство
   
   
      Жалбоподател: Olympus Italia Srl
   
      Ответник: Istituto di Ricovero e Cura a Carattere Scientifico — Centro di Riferimento Oncologico della Basilicata di Rionero in Vulture (I.R.C.C.S. CROB)
   
      Преюдициален въпрос
   
   Допускат ли общностните принципи на защита на оправданите правни очаквания и на правна сигурност, наред с принципите на свободно движение на стоки, свобода на установяване и свободно предоставяне на услуги, предвидени в Договора за функционирането на Европейския съюз (ДФЕС), както и произтичащите от тях принципи на равнопоставеност, недопускане на дискриминация, взаимно признаване, пропорционалност и прозрачност, предвидени в Директива № 2014/24/ЕС (1), прилагането на национална правна уредба като италианската, произтичаща от разпоредбите на член 95, параграф 10 във връзка с член 83, параграф 9 от Законодателен декрет № 50/2016, съгласно която липсата на отделно отразяване в икономическите оферти на разходите за безопасност на предприятието в рамките на процедура за възлагане на обществена поръчка води във всички случаи до отстраняване на фирмата оферент без възможност за съдействие чрез изпращане на указания, дори ако изискването за отделно отразяване не е било посочено в приложения формуляр за представяне на офертите и въпреки обстоятелството, че по същество офертата действително отговаря на изискваните минимални разходи за безопасност в предприятието?
   
      (1)  Директива 2014/24/ЕС на Европейския парламент и на Съвета от 26 февруари 2014 година за обществените поръчки и за отмяна на Директива 2004/18/ЕО (ОВ L 94, 2014 г., стр. 65).